Document ID: /roh_data/filtered/fineweb-2-filterrobots_roh.jsonl.gz/38327

Hercli Bundi è naschì e carschì si a Cuira. Suenter la matura ha el studegià reschia e film a la École cantonale d’art de Lausanne ECAL. Plinavant ha el fatg la scolaziun da producent tar Eurodoc e tar Sources 2. El realisescha sez films sco autur e reschissur è dentant era producent da films cun la societad Mira Film. Il film «Die Frau mit den 5 Elefanten» producì da Mira Film ha gudagnà 2010 il Quartz – Premi dal film svizzer sco meglier film documentar.
Hercli Bundi viva a Basilea.
Entgins films per RTR
|1997||Senza televisiun|
|1997||Luvrers da glatsch|
|2000||Not Vital – half man, half animal|
|2011||Marchesa|